Con a situación colonial en Coreya y con a intervención melitar en China, o Gubierno chaponés preteneba tierras ta instalar colons chaponeses y amás, extender a suya ideyolochía de superioridat racial d'os nipons en Asia, con o corolario d'o suyo dreito a dominar tot o continent. Istas teorías preparaban a lucha con Francia en as suyas colonias en Indochina, con o Reino Unito y a suyas colonias en India y Malaisia, con os Países Baixos y as suyas colonias en Indonesia y con os Estatos Unitos y a suya colonia en Filipinas. O Chapón necesitaba totz istos territorios por as suyas materias primas y alimentos (petrolio, caucho, roz...) ta mantener o suyo esfuerzo melitar en China.